CELEX: 31999R1447
Language: bg
Date: 1999-06-24
Title: Регламент (EО) № 1447/1999 на Съвета от 24 юни 1999 година за създаване на списък на видовете поведение, които сериозно нарушават правилата на общата политика в областта на рибарството

Важна правна забележка

|

31999R1447

Официален вестник n° L 167 , 02/07/1999 стр. 0005 - 0006 специално чешко издание глава 04 том 04 стр. 134  - 135 специално испанско издание глава 04 том 04 стр. 134  - 135 специално унгарско издание глава 04 том 04 стр. 134  - 135 специално литвийско издание глава 04 том 04 стр. 134  - 135 LV.ES глава 04 том 04 стр. 134  - 135 MT.ES глава 04 том 04 стр. 134  - 135 PL.ES глава 04 том 04 стр. 134  - 135 SK.ES глава 04 том 04 стр. 134  - 135 специално словенско издание глава 04 том 04 стр. 134  - 135

		19990624Регламент (EО) № 1447/1999 на Съветаот 24 юни 1999 годиназа създаване на списък на видовете поведение, които сериозно нарушават правилата на общата политика в областта на рибарствотоСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и по-специално член 37 от него,като взе предвид предложението на Комисията [1],като взе предвид становището на Европейския парламент [2],като има предвид, че:(1) съгласно член 31, параграф 2а от Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството [3], действайки по силата на член 37 от Договора, Съветът може да състави списък на видовете поведение, които сериозно нарушават правилата на общата политика в областта на рибарството;(2) за подобряване на прозрачността в общата политика в областта на рибарството държавите-членки следва да предоставят на Комисията информация за случаи на подобно поведение и за предприетите от държавите-членки действия;(3) член 37 от Регламент (EИО) № 2847/93 предвижда защитата на определени лични данни в рамките на системата за контрол, която се прилага в общата политика в областта на рибарството;(4) горепосоченият списък трябва да бъде в съответствие с подобни разпоредби, приети от международни организации в сектор рибарство;(5) за някои мерки, установени в настоящия регламент, е подходящо да се предвидят подробни правила;ПРИЕ НАСТОЯЩИЯ РЕГЛАМЕНТ:Член 1Видовете поведение, които сериозно нарушават правилата на общата политика в областта на рибарството, както е предвидено в член 1 от Регламент (ЕИО) № 2847/93, са изброените в приложението към настоящия регламент.Член 21. Държавите-членки редовно нотифицират Комисията за констатираните случаи на поведение, посочени в член 1, и предоставят пълна информация за действията, предприети от административните и/или съдебни органи.2. Комисията предоставя информацията, която получава по реда на параграф 1, на разположение на Европейския парламент, Съвета и Консултативния комитет по рибарство.3. Информацията, изпратена съгласно параграф 1 и предоставена на разположение съгласно параграф 2, се третира съгласно разпоредбите на член 37 от Регламент (ЕИО) № 2847/93.4. Подробните правила за прилагането на настоящия член се установяват съобразно процедурата по член 36 от Регламент (ЕИО) № 2847/93.Член 3Настоящият регламент влиза в сила на седмия ден след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Люксембург на 24 юни 1999 година.За СъветаПредседателJ. Trittin[1] ОВ C 105, 15.4.1999 г., стр. 3.[2] Становище, представено на 4 май 1999 г. (все още непубликувано в Официален вестник).[3] ОВ L 261, 20.10.1993 г., стр. 1. Регламент, последно изменен с Регламент (EО) № 2846/98 (ОВ L 358, 31.12.1998 г., стр. 5).--------------------------------------------------19990624ПРИЛОЖЕНИЕСПИСЪК НА ВИДОВЕТЕ ПОВЕДЕНИЕ, КОИТО СЕРИОЗНО НАРУШАВАТ ПРАВИЛАТА НА ОБЩАТА ПОЛИТИКА В ОБЛАСТТА НА РИБАРСТВОТОA. Липса на сътрудничество с органи, отговорни за контрола- Възпрепятстване на работата на риболовните инспектори при изпълнение на задълженията им да следят за спазването на приложимите правила на Общността.- Фалшифициране, прикриване, унищожаване или подправяне на доказателства, които биха могли да бъдат използвани в хода на разследвания или съдебни производства.Б. Липса на сътрудничество с наблюдателите- Възпрепятстване на работата на наблюдателите при изпълнение на задълженията им, установени в общностното законодателство, за следене спазването на приложимите правила на Общността.В. Нарушения на предвидените условия за риболов- Риболовна дейност без притежаване на лицензия за риболов, на разрешително за риболов или друг вид удостоверение, необходимо за осъществяване на риболовна дейност и издадено от държавата-членка на флага или от Комисията.- Риболовна дейност при притежаване на един от горепосочените видове документи, чието съдържание е било фалшифицирано.- Фалшифициране, изтриване или прикриване на идентификационните знаци на риболовния кораб.Г. Нарушения на разпоредбите по време на риболовна дейност- Използване или съхранение на борда на забранени риболовни уреди или приспособления, влияещи върху селективността на оборудването.- Използване на забранени риболовни методи.- Риболовните уреди, чиято употреба е забранена в определени риболовни зони, не са завързани или прибрани- Целенасочен риболов или задържане на борда на видове от запаси, върху които е наложен мораториум или забрана за риболов.- Неразрешена риболовна дейност в дадена зона и/или по време на определен период.- Неспазване на правилата за минимални размери.- Неспазване на правилата и процедурите, отнасящи се до трансбордиране и риболовни дейности, в които са ангажирани съвместните действия на два или повече кораба.Д. Нарушения на разпоредбите, свързани с ресурсите, които подлежат на контрол- Фалшифициране или невписване на данни в регистри, декларации за разтоварване на сушата, бележки за продажба, декларации за придобиване и транспортни документи или пропуск да се водят или предоставят подобни документи.- Намеса в сателитно-базираната система за наблюдение на риболовните кораби.- Умишлено неспазване на общностните правила за дистанционно отчитане на движението на риболовните кораби и на данни за рибни продукти, съхранявани на борда им.- Отказ на капитана на риболовен кораб на трета страна или негов представител да спази правилата за контрол, когато осъществява риболовни дейности във водите на Общността.Е. Нарушение на разпоредбите, свързани с разтоварване на сушата и търговия с рибни продукти.- Разтоварване на рибни продукти на сушата без да се спазват общностните правила за контрола и изпълнението.- Складиране, обработка, предлагане за продажба и транспортиране на рибни продукти, които не отговарят на действащите търговски стандарти и по-специално на онези, които се отнасят за минималните размери.--------------------------------------------------